

VLADA REPUBLIKE HRVATSKE

Zagreb, 7. lipnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad manifestacijom predstavljanja Sinjske alke u Beču |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točke II. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2023. donijela

**Z A K L J U Č A K**

 1. Vlada Republike Hrvatske prihvaća pokroviteljstvo nad manifestacijom predstavljanja Sinjske alke u Beču, sukladno zamolbi Viteškog alkarskog društva Sinj.

2. Ministarstvo vanjskih i europskih poslova sufinancirat će navedenu manifestaciju, u iznosu od 4.000,00 eura, iz vlastitih sredstava osiguranih u Državnom proračunu Republike Hrvatske za 2023. godinu.

KLASA:

URBROJ:

Zagreb,

 PREDSJEDNIK

mr. sc. Andrej Plenković

**O B R A Z L O Ž E N J E**

Vlada Republike Hrvatske zaprimila je zamolbu udruge Viteško alkarsko društvo Sinj za predmetnim pokroviteljstvom.

S obzirom na to da postoji veliko zanimanje Hrvata iz Beča, koji su Alku prepoznali kao izvornu svehrvatsku, a time i njihovu baštinu udruga Viteško alkarsko društvo Sinj načinila je koncept njezina predstavljanja u Beču.

Predstavljanje Sinjske alke organizirat će se od 16. do 18. lipnja 2023. pokaznom trkom uz bogat kulturno-umjetnički program i gastronomske specijalitete Splitsko-dalmatinske županije na Hipodromu Badenskoga kasačkog kluba u Badenu te mimohodom alkarske povorke u perivoju dvorca Schönbrunn i alkarskom gala večeri u bečkom Kursalonu.

Sinjska alka pripada najvažnijoj hrvatskoj nematerijalnoj kulturnoj baštini, upisanoj na UNESCO-ov Reprezentativni popis nematerijalne kulturne baštine čovječanstva.

Procjenjuje se da će dani Alke u Badenu i Beču pozitivno djelovati kako na zajednicu Hrvata tako i na veze domovinske i iseljene Hrvatske općenito.

Slijedom navedenoga, a s obzirom da se radi o događaju koje je od interesa za Republiku Hrvatsku s obzirom na kulturni, povijesni, međunarodni te tradicijski značaj Sinjske alke, kao i doprinos promociji i prezentaciji Hrvatske na Austrijskom tržištu predlaže se prihvaćanje pokroviteljstva nad navedenom manifestacijom.